Ċiklist iweġġa' gravi wara impatt li kellu karozza fir-Rabat Dalgħodu għall-ħabta tas-7:30 a.m, il-Pulizija ġiet infurmata li kien hemm bżonn l-assistenza tagħha fi Triq il-Buqana, r-Rabat. Il-Pulizija marru mill-ewwel fuq il-post u hemmhekk irriżulta li kien seħħ inċident bejn rota, li fuqha kien hemm raġel ta' 54 sena residenti r-Rabat, u Toyota Aygo, li kienet qed tinstaq minn raġel ta' 56 sena residenti Ħal Qormi. Iċ-ċiklist ingħata l-ewwel għajnuna minn tim mediku fuq il-post, ambulanza ħaditu l-Isptar Mater Dei u ġie ċċertifikat li weġġa' gravi. L-investigazzjonijiet tal-Pulizija tad-Distrett għadhom għaddejjin.